32002D0813
L 280/62
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 3 октомври 2002 година
за установяване съгласно Директива 2001/18/ЕО на Европейския парламент и на Съвета на формуляр за обобщена информация на нотификациите относно съзнателното освобождаване в околната среда на генетично модифицирани организми за цели, различни от пускане на пазара
(2002/813/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване в околната среда на генетично модифицирани организми и за отмяна на Директива 90/220/ЕИО (1), и по-специално член 11, параграф 1 от нея,
като взе предвид предложението на Комисията,
като има предвид, че:
(1)
Съгласно част Б на Директива 2001/18/ЕО трябва да бъде изпратена предварителна нотификация до компетентния национален орган за планираното освобождаване на генетично модифициран организъм (наричан по-нататък ГМО), или комбинация от такива организми за цели, различни от пускане на пазара,
(2)
В рамката, установена от Директива 2001/18/ЕО за обмена на информация между компетентните органи и Комисията, компетентният орган следва да изпрати след това на Комисията резюме в съответствие със специфичен формуляр, като Комисията на свой ред следва да препрати копия на другите държави-членки.
(3)
Този формуляр следва да отразява необходимостта да се позволи възможно най-пълния обмен на съответна информация, представена по стандартизиран и лесно разбираем начин, без да се засяга факта, че информацията, предоставена по този начин, не може да служи като основа за оценка на риска за околната среда.
(4)
Комитетът, създаден по силата на член 30, параграф 2 на Директива 2001/18/ЕО бе консултиран на 12 юни 2002 година и не е представил становище относно предложението на Комисията за решение.
ПРИЕ НАСТОЯЩОТО РЕШЕНИЕ:
Член 1
За целите на обобщаване на нотификациите, получени съгласно член 6 на Директива 2001/18/ЕО, с оглед предаването им на Комисията, компетентните власти, назначени от държавите-членки съгласно тази директива, използват формуляра за обобщена информация на нотификацията, посочен в приложението към настоящото решение.
Член 2
Адресати на настоящото решение са държавите-членки.
Съставено в Люксембург на 3 октомври 2002 година.